Fordo

Fordo ir Irānas urāna bagātināšanas rūpnīca. Tā tika uzbūvēta netālu no Kumas pilsētas, 150 kilometrus uz dienvidiem no Teherānas. Saskaņā ar Teherānas oficiālo versiju urāna bagātināšana tiks veikta tikai līdz 20 % līmenim, t. i., kodoldegvielas iegūšanai. Tāpat bagātināto urānu izmantos medicīniskiem un pētniecības mērķiem. Tomēr starptautiskā sabiedrība bažījas, ka urāns tiks bagātināts līdz kodolieroču kvalitātes līmenim — 95 %. Arī aptuveni šāds bagātinājums ir lietots mierīgiem mērķiem, tomēr tas tiek darīts reti. To 2006. gadā slepeni uzbūvēja Islāma revolūcijas sargu korpuss. Pēc tam, kad 2009. gadā Rietumu izlūkdienesti atklāja šo iekārtu, Irāna publiski atzina tās pastāvēšanu. Ir zināms tikai aptuvenais datums, kad tika pabeigta pēdējā no 2840 centrifūgām: 2012. gada oktobris. 2012. gada 9. janvārī tā tika oficiāli atklāta. 21. jūnija vakarā ASV prezidents Donalds Tramps, ņemot vērā Izraēlas karu ar Irānu, no Baltā nama uzstājās ar uzrunu valstij, paziņojot par ASV bumbvedēju veiktajiem gaisa uzbrukumiem trim Irānas kodolobjektiem, tostarp Fordo. Atsauces Ārējās saites Vikikrātuvē par šo tēmu ir pieejami multivides faili. Skatīt: Fordo.